smcproject/ml-wiki-sentences huggingface dataset:
വാസ്തുവിദ്യ , നാവികശാസ്ത്രം , വ്യോമശാസ്ത്രം , ദൂരദർശിനികൾ , റേഡിയോ തരംഗങ്ങൾ ഉപയോഗിച്ചുള്ള ആശയവിനിമയം, ആന്റിനകൾ , ഉപഗ്രഹങ്ങൾ , ഭൂസ്ഥാനനിർണ്ണയം തുടങ്ങി ഖഗോളജ്യോതിശാസ്ത്രം വരെയുള്ള  വ്യത്യസ്തമേഖലകളിൽ ദിഗംശം ഒരു പ്രധാന അളവായി ഉപയോഗിക്കുന്നുണ്ടു്.
ഭൂമിയിലെ വ്യത്യസ്ത സ്ഥലങ്ങളിൽ നിന്നും നിരീക്ഷിക്കുമ്പോൾ ഒരേ വസ്തുവിന്റെ ദിഗംശം തന്നെ വ്യത്യസ്തമായിരിക്കും.
ഒരു നിരീക്ഷണബിന്ദുവിൽ നിന്നും ഒരു വസ്തുവിന്റെ ആപേക്ഷികസ്ഥാനം നിർണ്ണയിക്കാൻ ദിഗംശത്തിനോടൊപ്പം ഉപയോഗിക്കുന്ന മറ്റൊരു കോണളവാണു് ഉന്നതി .
ദിഗംശം തിരശ്ചീനമായ കോണളവും ഉന്നതി ലംബമായ കോണളവുമാണു്  നൽകുന്നതു്.
പ്രകടനമാതൃക
അസിമുത്ത് എന്ന അളവു മനസ്സിലാവാൻ ഈ രീതി ഉപയോഗിക്കാം.
വടക്കോട്ടു തിരിഞ്ഞുനിൽക്കുക.
വലതുകൈ തോളുയരത്തിൽ നേരേ മുമ്പിലേക്കു നീട്ടിപ്പിടിക്കുക.
ഇപ്പോൾ വലതുകയ്യിന്റെ ചൂണ്ടുവിരലിന്റെ ദിഗംശം 0 ഡിഗ്രിയാണു്.
ഇനി കൈ വലതുവശത്തേക്കു് (കിഴക്കുദിശയിലേക്കു്) നീട്ടിപ്പിടിക്കുക.
ഇപ്പോൾ ചൂണ്ടുവിരലിന്റെ ദിഗംശം 90 ഡിഗ്രി.
ഇതുപോലെ തെക്കു് 180, പടിഞ്ഞാറു് 270 എന്നിങ്ങനെ ദിഗംശങ്ങൾ ലഭിയ്ക്കും.
ഇപ്രകാരം ഒരു വട്ടം പൂർത്തിയാക്കി തിരിച്ച് വടക്കുദിക്കിൽ തന്നെ എത്തുമ്പോൾ 360 ഡിഗ്രി (അതായതു് വീണ്ടും 0 ഡിഗ്രി തന്നെ ലഭിയ്ക്കുന്നു.
വീണ്ടും വടക്കുവശത്തേക്കു തിരിഞ്ഞുനിൽക്കുക.
കൈ കണ്ണിനൊപ്പം വരുന്ന ദിശയിൽ (45 ഡിഗ്രി) മുകളിലേക്കു നീട്ടുക.
ഇപ്പോഴും ദിഗംശം 0 ഡിഗ്രി തന്നെയാണു്.
ഇപ്രകാരം കൈ മുകളിലേക്കോ താഴേക്കോ തിരിക്കുമ്പോൾ ദിഗംശത്തിനു വ്യത്യാസം വരുന്നില്ല.
അവലംബം ↑ {{ cite web }} : Check date values in: | accessdate= ( help ) CS1 maint: bot: original URL status unknown ( link ) ഇതും കാണുക ഖഗോളനിർദ്ദേശാങ്കങ്ങൾ ഭൂമിശാസ്ത്രനിർദ്ദേശാങ്കവ്യവസ്ഥ
ദിഗ് നാഗൻ
ബുദ്ധമതപണ്ഡിതനും ദാർശനികനുമായിരുന്നു ദിഗ്നാഗൻ (c. 480 – c. 540 CE).
ഭാരതീയ ന്യായദർശനങ്ങളെയും ബൗദ്ധന്യായകരണങ്ങളെയും കുറിച്ച് പ്രതിപാദിക്കുന്ന പ്രമാണസമുച്ചയത്തിന്റെ വ്യാഖ്യാതാവായ ദിഗ്നാഗൻ പ്രത്യക്ഷ-അനുമാന ന്യായങ്ങളുടെ മുഖ്യശില്പി എന്ന നിലയിലും പരിഗണിയ്ക്കപെടുന്നുണ്ട്.
പ്രധാനകൃതികൾ Alambana-parīkṣā, (The Treatise on the Objects of Cognition) Abhidharmakośa-marma-pradīpa - a condensed summary of Vasubandhu's seminal work A summary of the Aṣṭasāhasrika-prajñāpāramitā sūtra ത്രികാല-പരീക്ഷ ന്യായ-മുഖ അവലംബം
ദിഗേന്ദ്ര കുമാർ
ഇന്ത്യൻ ആർമിയുടെ രാജ്പുത്താന  റൈഫിൾസ് രണ്ടാം ബറ്റാലിയൻ മുൻ അംഗമാണ് ദിഗേന്ദ്ര കുമാർ .
രാജ്യം അദ്ദേഹത്തെ കാർഗിൽ യുദ്ധത്തിലെ പോരാട്ട വീര്യത്തിനും യുദ്ധകാലത്തെ സേവനത്തിനും സൈനികർക്ക് നൽകുന്ന രണ്ടാമത്തെ ഉന്നത ബഹുമതിയായ മഹാ വീര ചക്രം നൽകി ആദരിച്ചു .
2005 ജൂലൈ 31 ന് അദ്ദേഹം സൈന്യത്തിൽ നിന്ന് വിരമിച്ചു.
അവലംബം ↑ Naik Digendra Kumar (2883178A) Archived 6 January 2009 at the Wayback Machine .
ദിഗ്വിജയ്‌സിൻഹ് ഝാല ഇംഗ്ലീഷ് വിലാസം https://ml.wikipedia.org/wiki/Digvijaysinh_Jhala
ഗുജറാത്തിൽ നിന്നുള്ള ഒരു ഇന്ത്യൻ രാഷ്ട്രീയക്കാരനായിരുന്നു ദിഗ്വിജയ്‌സിൻഹ് പ്രതാപ്‌സിൻജി ഝാല (20 ഓഗസ്റ്റ് 1932 - 4 ഏപ്രിൽ 2021).
കേന്ദ്ര സർക്കാരിൽ ഇന്ത്യയുടെ ആദ്യത്തെ പരിസ്ഥിതി മന്ത്രിയായി സേവനമനുഷ്ഠിച്ചു.
വാങ്കനീർ നാട്ടുരാജ്യത്തിലെ ക്യാപ്റ്റൻ മഹാറാണാ രാജ് ശ്രീ പ്രതാപ്‌സിംഹ്‌ജി സാഹിബിന്റെ ഭാര്യ സിസോദിജി മഹാറാണി ശ്രീരാമ കൻവാർ സാഹിബയുടെ മൂത്ത മകനായി 1932 ഓഗസ്റ്റ് 20-ന് വാങ്കനീറിലെ രഞ്ജിത് വിലാസ് കൊട്ടാരത്തിലാണ് ഝാല ജനിച്ചത്.
രാജ്‌കോട്ടിലെ രാജ്‌കുമാർ കോളേജിൽ നിന്ന് വിദ്യാഭ്യാസം നേടിയ അദ്ദേഹം കേംബ്രിഡ്ജ് യൂണിവേഴ്‌സിറ്റിയിൽ നിന്ന് ബിരുദവും ഡൽഹി യൂണിവേഴ്‌സിറ്റിയിലെ സെന്റ് സ്റ്റീഫൻസ് കോളേജിൽ നിന്ന് ഡോക്ടറേറ്റും നേടി.
1955-ൽ, ആൽവാർ സംസ്ഥാനത്തിലെ മഹാരാജാവായ സർ തേജ് സിംഗ്ജിയുടെ മൂത്ത മകൾ മഹാരാജ്കുമാരി ബൈജി ലാൽ പ്രതാപ് കുമാരി സാഹിബയെ ഝാല വിവാഹം കഴിച്ചു.
ഒരു മുതിർന്ന ഉദ്യോഗസ്ഥനും നയതന്ത്രജ്ഞനുമായ ശ്രീ ഭഗവാൻ സിങ്ങിന്റെ മകളായ വിഭാ സിങ്ങിനെ 1982-ൽ ജല വീണ്ടും വിവാഹം കഴിച്ചു.
മാധ്യമ പ്രവർത്തകയായ അവർ നൗറു കോൺസൽ ജനറലായും സേവനമനുഷ്ഠിച്ചു.
ഝാലയുടെയും വിഭയുടെയും ഏക മകൻ കേസരിസിഹ്ജി 1983-ൽ ജനിച്ചു.
കേസരിസിഹ്ജി ഭാരതീയ ജനതാ പാർട്ടി അംഗമാണ്.
വാങ്കനീർ സംസ്ഥാനം
ജനനസമയത്ത് ഝാല വാങ്കനീർ നാട്ടുരാജ്യത്തിന്റെ സിംഹാസനത്തിന്റെ അനന്തരാവകാശിയായിരുന്നു.
1932-ൽ സംസ്ഥാനം പുതുതായി സ്വതന്ത്രമായി ഇന്ത്യയുമായി ലയിച്ചപ്പോൾ മുതൽ ഔദ്യോഗികമായി വാങ്കനീറിലെ യുവരാജ് സാഹിബ് എന്ന പദവി വഹിച്ചു.
2007-ൽ തന്റെ പിതാവിന്റെ പിൻഗാമിയായി വാങ്കനീറിലെ രാജാവായും രാജകുടുംബത്തിന്റെ തലവനായും അദ്ദേഹം അധികാരമേറ്റു.
ഇന്ത്യയുടെ സ്വാതന്ത്ര്യത്തിന് ശേഷം ഝാല രാഷ്ട്രീയത്തിൽ പ്രവേശിക്കുകയും ഇന്ത്യൻ നാഷണൽ കോൺഗ്രസിൽ ചേരുകയും ചെയ്തു.
1962-67, 1967-71 വർഷങ്ങളിൽ ഗുജറാത്ത് നിയമസഭയിലെ വാങ്കനീർ നിയമസഭാംഗമായിരുന്നു.
തുടർന്ന് 1980 മുതൽ 1989 വരെ രണ്ട് തവണ സുരേന്ദ്രനഗറിലെ പാർലമെന്റ് അംഗമായി തിരഞ്ഞെടുക്കപ്പെട്ടു.
1982 മുതൽ 1984 വരെ കേന്ദ്ര പരിസ്ഥിതി-പരിസ്ഥിതി ഡെപ്യൂട്ടി മന്ത്രിയായും അദ്ദേഹം സേവനമനുഷ്ഠിച്ചു.
പൊതുജീവിതത്തിൽ വളരെ സജീവമായതിനാൽ, ഗുജറാത്തിലെ ഇന്ത്യൻ ഹെറിറ്റേജ് ഹോട്ടൽസ് അസോസിയേഷൻ കൺവീനറും, ഗുജറാത്ത് ഹോട്ടൽസ് അസോസിയേഷൻ ചെയർമാനും, 1962-1964-ൽ വാങ്കനീർ കോ-ഓപ്പ് അഗ്രികൾച്ചറൽ ബാങ്ക് ലിമിറ്റഡിന്റെ പ്രസിഡന്റുമായിരുന്നു ഝാല .
1960 മുതൽ ശ്രീ അമർസിൻഹ്ജി മിൽസ് ലിമിറ്റഡിന്റെ ഡയറക്ടറായിരുന്നു അദ്ദേഹം, 1951-ൽ തന്റെ മുത്തച്ഛൻ സർ അമർസിൻഹ്ജി ബനേസിൻജി സ്ഥാപിച്ച കോട്ടൺ ടെക്സ്റ്റൈൽ മില്ലായിരുന്ന ഇത് പിന്നീട് 1980-ൽ കോറെസ് ഇന്ത്യ ഏറ്റെടുത്തു.
1968-1982 വർഷങ്ങളിൽ ഇന്ത്യൻ ടൂറിസം ഡെവലപ്‌മെന്റ് കോർപ്പറേഷന്റെ ഡയറക്ടറായി സേവനമനുഷ്ഠിച്ചു.
1999-ൽ സ്ഥാപിതമായ ഇൻഡിജിനസ് ഹോഴ്സ് സൊസൈറ്റി ഓഫ് ഇന്ത്യയുടെ സ്ഥാപക അംഗമായിരുന്നു അദ്ദേഹം.
1976 മുതൽ ഗുജറാത്ത് സംസ്ഥാന ജലമലിനീകരണ നിയന്ത്രണ ബോർഡ് അംഗവും, 1981 മുതൽ പരിസ്ഥിതി ആസൂത്രണ ദേശീയ സമിതി അംഗവും, 1989 മുതൽ അഖില ഭാരതീയ ക്ഷത്രിയ മഹാസഭയുടെ പ്രസിഡന്റും ആയിരുന്നു.
ഹ്രസ്വമായ അസുഖത്തെത്തുടർന്ന് 2021 ഏപ്രിൽ 4-ന് 88-ആം വയസ്സിൽ ഝാല അന്തരിച്ചു അവലംബം പുറംകണ്ണികൾ Official biographical sketch in Parliament of India website
ഗ്ലൂക്കോസ് മീറ്റർ ഇംഗ്ലീഷ് വിലാസം https://ml.wikipedia.org/wiki/Glucose_meter വിവിധ കാലങ്ങളായി രൂപപ്പെട്ടതാണ് ഗ്ലൂക്കോസ് മീറ്റർ ,മുമ്പ് അഞ്ച് മിനിറ്റ് വേണ്ടിയിരുന്ന ഉപകരണങ്ങളുടെ സ്ഥാനത്ത് ഇന്ന് അഞ്ച് സെക്കൻഡ് തന്നെ ആവശ്യമില്ലാത്തവയാണുള്ളത്.
രക്തത്തിലെ പഞ്ചസാരയുടെ അളവ് കണ്ടെത്താൻ  ഉപയോഗിക്കുന്ന വൈദ്യോപകരണമാണ്  ഗ്ലുക്കോസ് മീറ്റർ.
ഗ്ലൂക്കോമീറ്റർ എന്ന് പരക്കെ പറയാറുണ്ടെങ്കിലും, glucometer എന്നത് Bayer കമ്പനിയുടെ ട്രേഡ് മാർക്ക് നാമമാണ് .
ഇന്ന് പ്രമേഹ രോഗികളിൽ വലിയൊരു വിഭാഗം ആളുകൾ, സ്വയം പരിശോധനയ്ക്കായി വീടുകളിൽ ഉപയോഗിച്ചു വരുന്ന ഉപകരണമാണിത്.
പഞ്ചസാരക്കുറവ് (Hypoglycemia) അവസ്ഥകളിലും ഈു ഉപകരണം ധാരാളമായി ആശ്രയിക്കപ്പെട്ട് വരുന്നു.
ഉപയോക്ത സൗഹൃദവും, ചെലവ് കുറഞ്ഞതുമായ ഈ പരിശോധന സംവിധാനം പലപ്പോഴും രോഗ ചികൽസയ്ക്ക്  നിർണ്ണായകമാവാറുണ്ട്.
പരിശോധന രീതി
വിരൽ തുമ്പിൽ നിന്നോ, കാതിൽ നിന്നോ സൂചികൊണ്ട് ഒന്നോ രണ്ടോ തുള്ളി രക്തം കുത്തിയെടുത്ത് ഒരു രാസ സ്ട്രിപ്പിൽ നിക്ഷേപിച്ച് , ആ സ്ടിപ്പ് ഗ്ലൂക്കോസ് മീറ്ററിൽ വായിച്ചെടുക്കുന്നതാണ് പരിശോധന രീതി.
ലീലാൻഡ്ല്  ക്ലാർക്ക് എന്ന അമേരിക്കൻ ശാസ്ത്രജ്ഞനാണ് ആദ്യമായി ഓക്സിജൻ ഇലക്ട്രോഡ് എന്ന ആശയം മുന്നോട്ട് വയ്ക്കുന്നത്.1956ലെ ഒരു പ്രബന്ധത്തിലായിരുന്നു അത്.
ഒരു ഓക്സിജൻ ഇലക്ട്രോഡിൽ ഗ്ലുക്കോസ് ഓക്സിഡേസ് എന്ന എൻസൈം പൂശിയ ഒരു ഇലക്ട്രോഡ് ആയിരുന്നു പരിശോധന സംവിധാനം.
എത്ര ഗ്ലൂക്കോസുമായി കൂടികലർന്ന ഓക്സിജന്റെ അളവിൽ നിന്നും ഗ്ലൂക്കോസിന്റെ അളവ് കണ്ടെത്തുകയായിരുന്നു 1981ലാണ് ആദ്യത്തെ ഗാർഹികോപയോഗ ഗ്ലൂക്കൊസ് മീറ്ററുകൾ പ്രത്യക്ഷപ്പെടുന്നത്.
Bayer കമ്പനിയുടെ glucometer, Roche യുടെ Accu chek meter ഉം വിപണിയിൽ വലിയ മുന്നേറ്റം നടത്തിയതിനാൽ ഈ രണ്ട് പേരുകളും ഇന്നും ഗ്ലൂക്കോസ് മീറ്ററിനു പര്യായങ്ങളായി  ഉപയോഗിക്കപ്പെട്ടു വരുന്നു.
നഗ്ന നേത്ര പരിശോധന (മീറ്ററില്ലാ പരിശോധന)
മീറ്ററുകൾ ഇല്ലാത്ത സ്ടിപ്പ് സംവിധാനവും നിലവിൽ ഉണ്ട്.
ഇതിൽ സ്ടിപ്പിന്റെ നിറവ്യത്യാസത്തിന്റെ തോത്ത് അനുസരിച്ച് ഗ്ലൂക്കോസ് നില    നിശ്ചയിക്കപ്പെടുന്നു.
ഈ സംവിധാനം കൃത്യത/ സൂക്ഷമത കുറഞ്ഞതാണെന്ന് ഒരു വിഭാഗം കരുതുമ്പോൾ ചികിൽസാസംബന്ധമായി, ഈ കൃത്യത മാത്രമേ ആവശ്യമുള്ളൂ എന്ന് ഇതിന്റെ പ്രചാരകർ വിശ്വസിക്കുന്നു.
ചെലവ് ഏറെ കുറയും എന്നതാണ് മീറ്റർമുക്ത രീതിയുടെ പ്രധാന ആകർഷണം, ക്ഷതരഹിത ഉപകരണങ്ങൾ (Non Invasive meters)
ത്വക്കിനു മുറിവേൽപ്പിക്കാതെയും, രക്തം ചിന്താതെയും ഗ്ലൂക്കോസ് നില അളക്കുന്ന ഉപകരണത്തിനായുള്ള തിരച്ചിൽ ഇപ്പോഴും തുടരുകയാണ്.
വൈദ്യുത ഫീൽഡുകളുടെ സഹായത്തോടെ ശരീര ദ്രവങ്ങൾ ആവാഹിച്ച് ഗ്ഗ്ലൂക്കോസ് അളക്കുക എന്നതാണ് ഒരു ആശയം.
എന്നാൽ രക്തത്തിൽ വിയർപ്പ് കലരുന്നതടക്കം പല പോരായ്മകളും ഉളത്തിനാൽ സ്വീകാര്യമായ ഒരു ഉപകരണം  ഇപ്പോഴും  ലഭ്യമല്ല.
ഇൻഫ്രാറെഡ് രശ്മികൾ ഉപയോഗിച്ചുള്ള സ്പെക്ട്രോസ്ക്കൊപ്പിയാണ് മറ്റൊരു പരീക്ഷണ മേഖല.
എന്നാൽ അവ അളന്നത് കോശാന്തര ഗ്ലൂക്കോസാണ് (tissue glucose) ബ്ലഡ് ഗ്ലൂക്കോസ് അല്ല എന്നതായിരുന്നു ന്യൂനത.
ഭാവി ഗ്ലൂക്കോസ് മീറ്ററുകൾ രക്തരഹിതവും, ക്ഷതരഹിതവും ആയിരിക്കുമെന്ന പ്രതീക്ഷ ഇപ്പഴും ഈ രംഗത്ത് വെച്ച് പുലർത്തപ്പെടുന്നുണ്ട്.
ആധുനിക യന്ത്രങ്ങൾ
അനേകം ആഴ്ചകളിലെ പരിശോധനാഫലകൾ (സമയം അടക്കം) സൂക്ഷിക്കുവാനും കമ്പ്യൂട്ടറിലേക്കൊ മെഡിക്കൽ സോഫ്റ്റ് വെയറിലേക്കൊ പകർതാനും ഉതുകുന്ന സംവിധാനങ്ങളുള്ള ഗ്ലൂക്കോസ് മീറ്ററുകൾ ഇന്ന് ലഭ്യമാണ്.
ഗ്ലൂക്കോ ഫോണുകളാണ് മറ്റൊരു നവീന ഉപകരണം , മൊബൈൽ ഫോണിന്റെ പിന്നിൽ ഘടിപ്പിച്ച ഗ്ലൂക്കോസ് മീറ്ററിൽ രക്തം പരിശോധിച്ച ഫലങ്ങൾ ഫോണീൽ സൂക്ഷിക്കുവാനും ആശുപത്രീ, ഡോക്ടർ, വെബ്സൈറ്റ് എന്നിവയിലേക്ക് ഉടനടി അയച്ച് കൊടുക്കുവാനും ഇവ സജ്ജീകരിച്ചിട്ടുണ്ട്.
അവലംബം Glucose meters എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഗ്ലെൻ കോവ്
ഗ്ലെൻ കോവ് ലോംഗ് ഐലൻഡിന്റെ വടക്കൻ തീരത്തായി സ്ഥിതിചെയ്യുന്ന അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്ത് നസ്സാവു കൗണ്ടിയിലെ ഒരു നഗരമാണ്.
അമേരിക്കൻ ഐക്യനാടുകളിലെ 2010 ലെ സെൻസസ് പ്രകാരം നഗര ജനസംഖ്യ 26,964 ആയിരുന്നു.
ഇരുപതാം നൂറ്റാണ്ടിന്റെ തുടക്കത്തിൽ വടക്കൻ തീരത്തെ ഗോൾഡ് കോസ്റ്റിന്റെ ഭാഗമായാണ് ഈ നഗരം കണക്കാക്കപ്പെട്ടിരുന്നത്, കാരണം സമ്പന്നരായ സംരംഭകരും ജെ.പി. മോർഗൻ , ഫിപ്സ് , പ്രാറ്റ് , പ്രിബിൽ തുടങ്ങിയ ബിസിനസുകാരും ജലാശയത്തിനടുത്തുള്ള പ്രദേശങ്ങൾ വലിയ രാജ്യ എസ്റ്റേറ്റുകളായി വികസിപ്പിച്ചെടുത്തിരുന്നു.
വ്യവസായം , പ്രാദേശിക കൃഷി, റീട്ടെയിൽ ബിസിനസുകൾ എന്നിവയിലായി ജോലി ചെയ്യുന്ന വൈവിധ്യമാർന്ന ഒരു ജനസംഖ്യയും ഗ്ലെൻ കോവ് നഗത്തിനുണ്ടായിരുന്നു.
നസ്സാവു കൗണ്ടിയിലെ അഞ്ച് മുനിസിപ്പാലിറ്റികളിൽ, ഒരു പട്ടണമെന്നതിനേക്കാൾ നഗരമായി കണക്കാക്കപ്പെടുന്ന രണ്ട് മുനിസിപ്പാലിറ്റികളിൽ ഒന്ന് ഗ്ലെൻ കോവും മറ്റൊന്ന് തെക്കൻ തീരത്തെ ലോംഗ് ബീച്ചുമാണ് .
ഗ്ലെൻ കൗണ്ടി
ഗ്ലെൻ കൗണ്ടി , അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ ഒരു കൗണ്ടിയാണ്.
2010 ലെ യു.എസ്. സെൻസസ് പ്രകാരം ഈ കൌണ്ടിയിലെ ആകെ ജനസംഖ്യ 28,122 ആയിരുന്നു.
കൌണ്ടിയുടെ മുഖ്യകാര്യാലയം വില്ലോസ് നഗരത്തിലാണ്.
കാലിഫോർണിയ മദ്ധ്യ താഴ്വരയുടെ വടക്കുഭാഗത്തുള്ള സാക്രമെൻറോ താഴ്വര യിലാണ് ഇത് സ്ഥിതി ചെയ്യുന്നത്.
ഗ്ലൂമി സൺഡേ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Ein_Lied_von_Liebe_und_Tod ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
നിക് ബാർകോവിൻറെ നോവലിനെ ഉപജീവിച്ച് റോൾഫ് ഷൂബെൽ 2003 ൽ സംവിധാനം ചെയ്ത ചലച്ചിത്രം.
ലോകാരോഗ്യസംഘടനയുടെ കണക്കനുസരിച്ച് ലോകത്തിൽ ഏറ്റവും കൂടുതൽ ‍ ആത്മഹത്യ നടക്കുന്ന ഹംഗറിയുടെ സ്വന്തം ആത്മഹത്യാഗാനമായ ഗ്ലൂമി സൺഡേ പിറവിയെടുക്കാനുണ്ടായ സാമൂഹിക രാഷ്ട്രീയ സാഹചര്യങ്ങൾ വിശദീകരിക്കുകയാണ് ഊ ചലച്ചിത്രം.
1990കളിലെ ബുഡാപെസ്റ്റ് നഗരമാണ് ചിത്രത്തിൻറെ തുടക്കത്തിൽ.
വൻകിട ജർമ്മൻ വ്യവസായിയായ ഹാൻസ് വിക്ക് എൺപതാം പിറന്നാൾ
ആഘോഷിക്കാൻ വേണ്ടി ബീഫ് റോളിന് പ്രശസ്‍തമായ സാബോ റെസ്റ്റോറൻറിൽ എത്തിച്ചേരുന്നു.
പിയാനോയിൽ നിന്നുവരുന്ന ഗ്ലൂമി സൺഡേ കേട്ടിരുന്ന അയാൾ പിയാനോയുടെ മുകളിൽ ഇരുന്ന സുന്ദരിയുടെ രൂപം കണ്ട് കുഴഞ്ഞുവീഴുന്നു.
പിന്നെ കാഴ്ച കൾ അറുപതുവർഷം പിന്നിലേക്ക്.
1930 കളിലെ നാസി അധിനിവേശത്തിനുമുന്പുള്ള ബുഡാപെസ്റ്റ് നഗരം.
ജൂതനായ റെസ്റ്റോറൻറ് ഉടമ ലാസ്ലോ.
മുഖ്യ പരിചാരികയായ ഇലോണ.
പിയാനിസ്റ്റ് ആൻഡ്രോസ്.
ഇവരുടെ ത്രികോണ പ്രണയം.
ഇലോണയുടെ ജന്മദിനത്തിൻ ആൻഡ്രോസ് ഈണമിട്ടുപാടിയ ഗ്ലൂമി സൺഡേ പലരുടേയും ജീവനെടുക്കുന്നു.
ഹാൻസ് വിക്കിൻറെ വിവാഹാഭ്യർത്ഥന ഇലോണ നിരസിച്ചു.
ഡാന്യൂബ് നദിയിൽ ചാടി ആത്മഹത്യ ചെയ്യാൻ തുടങ്ങിയ അയാളെ ലാസ്ലോ രക്ഷിക്കുന്നു.
എന്നെങ്കിലും പ്രത്യുപകാരം ചെയ്യുമെന്ന് പറഞ്ഞ് അയാൾ ജർമ്മനിയിലേക്ക് വണ്ടികയറി.
നാസി അധിനിവേശകാലത്ത് എസ്.എസ് ബ്രിഗേഡിൻറെ കമാൻററായ് തിരിച്ചുവന്ന അയാൾ ജൂതനായ ലാസ്ലോവിനോട് കരുണകാണിക്കുന്നില്ല.
ഇതിനിടെ തൻറെ ഗാനം കേട്ട് ആളുകൾ ആത്മഹത്യചെയ്യുന്നതിൽ മനംനൊന്ത് ആൻഡ്രോസ് ആത്മഹത്യ ചെയ്യുന്നു.
ഇലോണയും മകനും ഹാൻസിനോട് പ്രതികാരം ചെയ്ത് ആയാളെ കൊന്നതാണ് എന്ന വസ്തുത ചിത്രത്തിൻറെ അവസാനം മാത്രം കാഴ്ചക്കാർക്ക് ബോധ്യപ്പെടുന്നു.
ഗ്ലെയർ (കാഴ്ച) ഇംഗ്ലീഷ് വിലാസം https://ml.wikipedia.org/wiki/Glare_(vision) ഒരു സുമോ പോരാട്ടത്തിനിടെ ഒരു ക്യാമറ ഫ്ലാഷിൽ നിന്നുള്ള ഗ്ലെയർ
നേരിട്ടുള്ള അല്ലെങ്കിൽ പ്രതിഫലിച്ച സൂര്യപ്രകാശം, അല്ലെങ്കിൽ രാത്രിയിൽ കാർ ഹെഡ്‌ലാമ്പുകൾ പോലുള്ള കൃത്രിമ പ്രകാശം എന്നിവ പോലുള്ള തിളക്കമുള്ള പ്രകാശത്തിന്റെ സാന്നിധ്യത്തിൽ കാഴ്ചയ്ക്ക് ഉണ്ടാകുന്ന പ്രയാസമാണ്, ഗ്ലെയർ എന്ന് അറിയപ്പെടുന്നത്.
ഇക്കാരണത്താൽ, ചില കാറുകളിൽ ഓട്ടോമാറ്റിക് ആന്റി-ഗ്ലെയർ ഫംഗ്ഷനുകളുള്ള മിററുകൾ ഉൾപ്പെടുത്താറുണ്ട്.
ചെയ്യുന്ന പ്രവർത്തിയും (നോക്കിക്കൊണ്ടിരിക്കുന്നവ) ഗ്ലെയറിന്റെ ഉറവിടവും തമ്മിലുള്ള പ്രകാശത്തിന്റെ ഗണ്യമായ അനുപാതമാണ് ഗ്ലെയറിന് കാരണം.
ചെയ്യുന്ന പ്രവർത്തിയും, ഗ്ലെയർ സ്രോതസ്സും, കണ്ണ് അഡാപ്റ്റേഷനും തമ്മിലുള്ള കോൺ ഗ്ലെയറിനെ സാരമായി ബാധിക്കുന്നു.
ഗ്ലെയർ പൊതുവായി ഡിസ്കംഫർട്ട് ഗ്ലെയർ, ഡിസെബിലിറ്റി ഗ്ലെയർ എന്നിങ്ങനെ രണ്ട് തരം ഉണ്ട്.
ഡിസ്കംഫർട്ട് ഗ്ലെയർ, അസ്വസ്ഥതയുണ്ടാക്കി ഒരു ശോഭയുള്ള പ്രകാശ സ്രോതസ്സിൽ നിന്ന് മാറിനിൽക്കാനുള്ള ഒരു പ്രേരണ ആളുകളിൽ സൃഷ്ടിക്കുന്നു.
ഡിസബിലിറ്റി ഗ്ലെയർ അസ്വസ്ഥത സൃഷ്ടിക്കാതെ തന്നെ വസ്തുക്കളുടെ കാഴ്ചയെ തടസ്സപ്പെടുത്തുന്നു.
സൂര്യാസ്തമയ സമയത്ത് പടിഞ്ഞാറോട്ട് വാഹനമോടിക്കുമ്പോൾ ഇത് സംഭവിക്കാം.
ഡിസെബിലിറ്റി ഗ്ലെയർ പലപ്പോഴും കണ്ണിന്റെ ഉള്ളിൽ പ്രകാശത്തിന് ഇന്റർ-റിഫ്ലക്ഷൻ സംഭവിക്കുന്നത് മൂലം ടാസ്കും ഗ്ലെയറിന്റെ ഉറവിടവും തമ്മിലുള്ള കോൺട്രാസ്റ്റ് കുറച്ച് കാഴ്ചയ്ക്ക് കുറവുണ്ടാക്കുന്നു.
ഗ്ലെയർ വളരെ തീവ്രമായി കാഴ്ച പൂർണ്ണമായും തകരാറിലാകുന്നത് വിശേഷിപ്പിക്കാൻ മലയാളത്തിൽ ' കണ്ണഞ്ചിപ്പോകുക ' എന്ന് ഉപയോഗിക്കറുണ്ട്.
കുറയ്ക്കുന്ന ഘടകങ്ങൾ ഗ്ലെയർ പ്രശ്‌നമുണ്ടാക്കുന്ന ഒരു സാഹചര്യത്തിന്റെ ഉദാഹരണം.
ഗ്ലെയർ മൂലം, കാറുകൾ കടന്നുപോകുന്നതിന്റെ ദൂരവും വേഗതയും നിർണ്ണയിക്കാനുള്ള കഴിവ് കുറയാം.
ഗ്ലെയർ മൂലം, ഇനിപ്പറയുന്നതിലൂടെ ദൃശ്യപരത കുറയാം: പ്യൂപ്പിൾ സങ്കോചത്തിലൂടെ ബാക്കി ഭാഗത്തിന്റെ തെളിച്ചം കുറയ്ക്കുക കണ്ണിനുള്ളിൽ പ്രകാശം ചിതറുന്നതിലൂടെ ബാക്കി ഭാഗത്തെ ദൃശ്യതീവ്രത കുറയുക.
ഒരു കാറിന്റെ ഹെഡ്ലൈറ്റുകൾ വാഹനത്തിനടുത്തുള്ള മൂടൽമഞ്ഞിനെ പ്രകാശിപ്പിച്ച് കാഴ്ചയെ തടസ്സപ്പെടുത്തുന്നതുപോലെ, വായുവിലെ കണങ്ങളിൽ പ്രകാശം ചിതറി ദൃശ്യതീവ്രത കുറയുന്നു.
അച്ചടിച്ച പേപ്പർ വെളിച്ചം പ്രതിഫലിപ്പിക്കുന്നതുമൂലം അച്ചടി കാണാൻ പ്രയാസം ഉണ്ടാവുക.
സുതാര്യമായ ഒരു മാധ്യമത്തിന്റെ (ഗ്ലാസ്, പ്ലാസ്റ്റിക് അല്ലെങ്കിൽ വെള്ളം) ഉപരിതലം പ്രകാശം പ്രതിഫലിപ്പിക്കുന്നതിലൂടെ തീവ്രത കുറയുക; ഉദാഹരണത്തിന്, ഒരു തടാകത്തിൽ ആകാശം പ്രതിഫലിക്കുമ്പോൾ, ചുവടെയുള്ളതോ വെള്ളത്തിലുള്ള വസ്തുക്കളോ കാണാൻ പ്രയാസമുണ്ടാകും.
ഗ്ലെയർ കുറയ്ക്കുന്നതിന് സൺഗ്ലാസുകൾ പലപ്പോഴും ധരിക്കാറുണ്ട്; ലോഹേതര പ്രതലങ്ങളായ വെള്ളം, തിളങ്ങുന്ന അച്ചടിച്ച വസ്തുക്കൾ അല്ലെങ്കിൽ ചായം പൂശിയ പ്രതലങ്ങളിൽ നിന്ന് പ്രതിഫലിക്കുന്ന പ്രകാശം മൂലമുണ്ടാകുന്ന ഗ്ലെയർ കുറയ്ക്കുന്നതിനാണ് പോളറൈസ്ഡ് സൺഗ്ലാസുകൾ രൂപകൽപ്പന ചെയ്തിരിക്കുന്നത്.
കണ്ണടകളിലെ ആന്റി-റിഫ്ലെക്റ്റീവ് ആവരണം രാത്രിയിലെ ഗ്ലെയർ, കമ്പ്യൂട്ടർ സ്ക്രീനുകളിൽ നിന്നുള്ള ഗ്ലെയർ എന്നിവ കുറയ്ക്കാൻ സഹായിക്കുന്നു.
ഡിജിറ്റൽ പോസ്റ്റ് പ്രോസസ്സിംഗ് ഉപയോഗിച്ച് ഗ്ലെയർ കുറയ്ക്കുന്നതിന് ലൈറ്റ് ഫീൽഡ് അളവുകൾ ഉപയോഗിക്കാം.
ഗ്ലെയർ അളക്കാൻ ലൂമിനൻസ് മീറ്റർ , അല്ലെങ്കിൽ ലൂമിനൻസ് ക്യാമറകൾ എന്നിവ ഉപയോഗിക്കുന്നു.
ഇവയ്ക്ക് വസ്തുക്കളുടെ ചെറിയ സോളിഡ് ആംഗിളിലെ ലൂമിനൻസ് നിർണ്ണയിക്കാൻ കഴിയും.
ഒരു സീനിന്റെ അതായത് വിഷ്വൽ വ്യൂ ഫീൽഡിന്റെ ഗ്ലെയർ ആ രംഗത്തിന്റെ ലൂമിനന്സ് ഡാറ്റയിൽ നിന്ന് കണക്കാക്കുന്നു.
ഇന്റർനാഷണൽ കമ്മീഷൻ ഓൺ ഇല്ല്യൂമിനേഷൻ (CIE) ഗ്ലെയർ എന്നത് നിർവചിക്കുന്നത് ഇങ്ങനെയാണ്:
അമിതമായ ദൃശ്യതീവ്രതയോ അല്ലെങ്കിൽ പ്രകാശ സ്രോതസ്സുകളുടെ അനുചിതമായ വിതരണമോ നിരീക്ഷകനെ ശല്യപ്പെടുകയോ അല്ലെങ്കിൽ വിശദാംശങ്ങളും വസ്തുക്കളും വേർതിരിച്ചറിയാനുള്ള കഴിവ് പരിമിതപ്പെടുത്തുകയോ ചെയ്യുന്നു എങ്കിൽ ആ വിഷ്വൽ അവസ്ഥയാണ് ഗ്ലെയർ.
ഗ്ലെയറിന്റെ അളവുകോലായി യൂണിഫൈഡ് ഗ്ലെയർ റേറ്റിംഗ് (യുജിആർ) ഉപയോഗിക്കാൻ സിഐഇ ശുപാർശ ചെയ്യുന്നു.
സിബിഎസ്ഇ ഗ്ലെയർ ഇൻഡെക്സ് , ഐഇഎസ് ഗ്ലെയർ ഇൻഡെക്സ് , ഡേലൈറ്റ് ഗ്ലെയർ ഇൻഡെക്സ് (ഡിജിഐ) എന്നിവയാണ് മറ്റ് ഗ്ലെയർ കണക്കുകൂട്ടൽ രീതികൾ.
യൂണിഫൈഡ് ഗ്ലെയർ റേറ്റിംഗ്
1987 ൽ സോറൻസെൻ നിർദ്ദേശിച്ചതും ഇന്റർനാഷണൽ കമ്മീഷൻ ഓൺ ഇല്ല്യൂമിനേഷൻ (സിഐഇ) അംഗീകരിച്ചതുമായ ഒരു പരിതസ്ഥിതിയിലെ ഗ്ലെയറിന്റെ അളവുകോലാണ് യൂണിഫൈഡ് ഗ്ലെയർ റേറ്റിംഗ് (UGR).
ഇത് അടിസ്ഥാനപരമായി ദൃശ്യമാകുന്ന എല്ലാ വിളക്കുകളുടെയും ഗ്ലെയർ പശ്ചാത്തല പ്രകാശം L b {\displaystyle L_{b}} കൊണ്ട് ഹരിക്കുന്നതിന്റെ ലോഗരിതം ആണ്:
U G R = 8 log ⁡ 0.25 L b ∑ n ( L n 2 ω n p n 2 ) , {\displaystyle \mathrm {UGR} =8\log {\frac {0.25}{L_{b}}}\sum _{n}\left(L_{n}^{2}{\frac {\omega _{n}}{p_{n}^{2}}}\right),}
ഇവിടെ log {\displaystyle \log } കോമൺ ലോഗരിതം (ബേസ് 10) ആണ്, L n {\displaystyle L_{n}} അക്കമിട്ട ( n {\displaystyle n} ) ഓരോ പ്രകാശ സ്രോതസ്സുകളുടെയും പ്രകാശമാണ്, ω n {\displaystyle \omega _{n}} നിരീക്ഷകനിൽ നിന്ന് കാണുന്ന പ്രകാശ സ്രോതസിന്റെ ദൃശ്യമായ കോണാണ് p n {\displaystyle p_{n}} ഗുത്ത് പൊസിഷൻ ഇൻഡക്സ്, ഇത് കാഴ്ചക്കാരന്റെ ലൈൻ ഓഫ് സൈറ്റിൽ നിന്നുള്ള ദൂരത്തെ ആശ്രയിച്ചിരിക്കുന്നു.
ഇതും കാണുക ആഫ്റ്റർ ഇമേജ് ലെൻസ് ഫ്ലെയർ ലിയോട്ട് സ്റ്റോപ്പ് ഓവർ ഇല്ലുമിനേഷൻ സ്പെകുലാർ റിഫ്ലക്ഷൻ വിഷ്വൽ കംഫർട്ട് പ്രോബബിലിറ്റി സെലക്റ്റീവ് യെല്ലൊ പരാമർശങ്ങൾ
ഗ്ലൂമി സൺ‌ഡേ ഇംഗ്ലീഷ് വിലാസം https://ml.wikipedia.org/wiki/Gloomy_Sunday
റെസ്യൂ സെരെസ്സ് എന്ന ഹംഗറിക്കാരനായ പിയാനോ വായനക്കാരൻ 1933-ൽ എഴുതി ചിട്ടപ്പെടുത്തിയ ഗാനമാണ് ഗ്ലൂമി സൺ‌ഡേ .
റെസ്യൂ സെരെസ്സിന്റെ വരികളെ, പിന്നീട് ഹംഗറിക്കാരൻ തന്നെയായ കവി ലെയ്സിയോ ജെയ്‌വോൻ കൂടുതൽ തീവ്രമായ വാക്കുകളാൽ മാറ്റിയെഴുതി.
ഈ ഗാനം അനേകമാളുകളെ ആത്മഹത്യ ചെയ്യുവാൻ പ്രേരിപ്പിച്ചതായി കരുതപ്പെടുന്നു.
ഒരവസരത്തിൽ ഈ ഗാനം, ‘ഹംഗറിയിലെ ആത്മഹത്യാഗാനം' (Hungarian suicide song) എന്നു വിശേഷിക്കപ്പെട്ടിരുന്നു.
കേൾവിക്കാരുടെ മനസ്സിൽ വിഷാദവും നിരാശയും നിറക്കുന്ന വരികളാണ് ഈ ഗാനത്തിൽ.
ആത്മഹത്യാപ്രവണത വളർത്തി എന്നതിന് തെളിവുകളൊന്നും ഇല്ലെങ്കിലും അനേകം രാജ്യങ്ങളിലെ റേഡിയോ സ്റ്റേഷനുകൾ, ഈ ഗാനം പ്രക്ഷേപണം ചെയ്യുന്നതിൽ നിന്നും മാറി നിന്നിരുന്നു.
രണ്ടു ശ്ലോകങ്ങളാണ് ആദ്യം ഈ ഗാനത്തിൽ ഉണ്ടായിരുന്നതെങ്കിൽക്കൂടി, അതിന്റെ തീവ്രത കുറക്കുവാനായി, മൂന്നാമതൊരു ശ്ലോകം കൂടി അധികമായി ചേർത്ത ഒരു രൂപത്തിൽക്കൂടി ഈ ഗാനം നമുക്ക് കേൾക്കാനാകും.
ആദ്യരണ്ടു ശ്ലോകങ്ങളിലെ ദുരന്താഭിമുഖ്യം നിറഞ്ഞ ചിന്തകൾ, ഒരു സ്വപ്നമായിരുന്നുവെന്ന് വരുത്തിത്തീർക്കുവാനായിരുന്നു ഈ മൂന്നം ശ്ലോകം.
ഗാനരചയിതാവായ സാം.
എം.ലൂയിസ് 1936-ൽ ചെയ്ത ഇംഗ്ലിഷ് തർജ്ജമ വളരെ അധികം ജനശ്രദ്ധ പിടിച്ചു പറ്റുകയുണ്ടായി.
റെസ്യൂ സെരസ്
ഗാനരചയിതാവായ റെസ്യൂ സരസ്, 1899 -ൽ ജനിച്ചു.
പിയാനോ വായന ഇദ്ദേഹത്തിന് സ്വയം ആർജ്ജിച്ച കഴിവായിരുന്നു.
1968 -ൽ ഇദ്ദേഹം ബുഡാപെസ്റ്റിൽ വച്ച് കെട്ടിടമുകളിൽ നിന്നു ചാടി ആത്മഹത്യ ചെയ്യുകയായിരുന്നു.
മലയാള തർജ്ജുമ
റെസ്യൂ സെരെസ്സിന്റെ വരികളുടെ മലയാളം തർജ്ജമ ഇപ്രകാരമാണ്.
ഇതു ശിശിരം, ഇലകളെല്ലാം പൊഴിയുന്നു, ലോകത്ത് പ്രണയമെല്ലാം മരിച്ചുപോയി.
കാറ്റ് വേദന നിറഞ്ഞ കണ്ണീരോടെ വിങ്ങിക്കരയുന്നു.
എന്റെ ഹൃദയം ഇനി ഒരിക്കലും ഒരു വസന്തത്തിനു വേണ്ടി ക്കൊതിക്കയില്ല.
എന്റെ കണ്ണീരും ദുഃഖങളും, എല്ലാം വ്യഥാവിലായി.
ഹൃദയമില്ലാത്ത മനുഷ്യർ.
അതാഗ്രഹികളും ദുഷ്ടൻ‌‌മാരും.
പ്രണയം മരിച്ചുപോയി.
ലോകം, അതിന്റെ അവസാനത്തിലെത്തി, പ്രത്യാശക്കു, അർത്ഥം നഷ്ടപ്പെട്ടു.
നഗരങ്ങൾ തുടച്ചുമാറ്റപ്പെടുന്നു, ബോംബുകൾ സംഗീതം സൃഷ്ടിക്കുന്നു.
പുൽത്തകിടികൾ മനുഷ്യന്റെ ചോരകൊണ്ട് ചെഞ്ചുവപ്പണിയുന്നു.
തെരുവുകളിൽ എല്ലാം‍ ജഡങൾ.
ഞാൻ മറ്റൊരു നിശ്ശബ്ദ പ്രാർത്ഥന മന്ത്രിക്കട്ടെ.
മനുഷ്യർ പാപികളാണ്; ദൈവെമേ, അവർ തെറ്റുചെയ്യുന്നു.
ഈ ലോകം അവസാനിച്ചു...
ഗ്ലെന്മോറാഞ്ചി ഡിസ്റ്റിലറീസ് ഇംഗ്ലീഷ് വിലാസം https://ml.wikipedia.org/wiki/Glenmorangie_distillery പ്രമാണം:Glenmorangie-logo.jpg Glenmorangie logo
സ്കോട്ട്‌ലൻഡിലുള്ള സ്കോച്ച് വിസ്കി നിർമ്മിക്കുന്ന ഡിസ്റ്റിലറിയാണ് ഗ്ലെന്മോറാഞ്ചി ( ഉച്ചാരണം ⓘ ).
ദി ഗ്ലെന്മോറാഞ്ചി കമ്പനി ലിമിറ്റഡാണ് ഗ്ലെന്മോറാഞ്ചി ഡിസ്റ്റിലറി.
ഒറിജിനൽ, പതിനെട്ട് വർഷം ഇരുപത്തിയഞ്ച് വർഷം കുപ്പികളിൽ ലഭ്യമാണ്.
ഗ്ലൂട്ടറാൽഡിഹൈഡ് ഇംഗ്ലീഷ് വിലാസം https://ml.wikipedia.org/wiki/Glutaraldehyde
അണുനാശിനി , മരുന്ന്, പ്രിസർവേറ്റീവ്, ഫിക്സേറ്റീവ് എന്നിവയായി ഉപയോഗിക്കുന്ന പദാർത്ഥമാണ് ഗ്ലൂട്ടറാൽഡിഹൈഡ് .
സിഡെക്സ് , ഗ്ലൂട്ടറൽ എന്നീ ബ്രാൻഡ് നാമത്തിൽ ഇത് വിപണിയിൽ ലഭ്യമാവുന്നു.
ഒരു അണുനാശിനി എന്ന നിലയിൽ ഇത് ശസ്ത്രക്രിയാ ഉപകരണങ്ങളെയും ആശുപത്രികളുടെ മറ്റ് മേഖലകളെയും അണുവിമുക്തമാക്കാൻ ഉപയോഗിക്കുന്നു.
ഒരു മരുന്നായി, ആണിരോഗം ചികിത്സിക്കാൻ ഇത് ഉപയോഗിക്കുന്നു.
പാർശ്വഫലങ്ങളിൽ ത്വക്ക് അലർജി ഉൾപ്പെടുന്നു.
ഓക്കാനം, തലവേദന, ശ്വാസം മുട്ടൽ എന്നിവയും ഉണ്ടാകാം.
സ്പോർസ് ഉൾപ്പെടെയുള്ള സൂക്ഷ്മാണുക്കൾക്കെതിരെ ഗ്ലൂട്ടറാൽഡിഹൈഡ് ഫലപ്രദമാണ്.
1960 കളിൽ വൈദ്യ ഉപയോഗത്തിൽ വന്ന ഗ്ലൂട്ടറാൽഡിഹൈഡ് ലോകാരോഗ്യ സംഘടനയുടെ അവശ്യ മരുന്നുകളുടെ പട്ടികയിൽ ഉൾപ്പെടുന്നു.
അണുനാശിനി , മരുന്നായി ഗ്ലൂട്ടറാൽഡിഹൈഡ് ഉപയോഗിക്കുന്നു.
സാധാരണയായി ഒരു ലായനിയായി പ്രയോഗിക്കുന്നു.
ഇത് ശസ്ത്രക്രിയാ ഉപകരണങ്ങളും മറ്റ് മേഖലകളും അണുവിമുക്തമാക്കാൻ ഉപയോഗിക്കുന്നു.
ലെതർ ടാനിംഗ് പോലുള്ള നിരവധി വാണിജ്യ ഉപയോഗങ്ങളുമുണ്ട്.
ഫിക്സേറ്റീവ്
ബയോകെമിസ്ട്രി ആപ്ലിക്കേഷനുകളിൽ ഗ്ലൂട്ടറാൽഡിഹൈഡ് ഒരു അമിൻ-റിയാക്ടീവ് ഹോമോബൈഫങ്ഷണൽ ക്രോസ്‍-ലിങ്കറായും സ്റ്റെയിനിംഗ് അല്ലെങ്കിൽ ഇലക്ട്രോൺ മൈക്രോസ്കോപ്പിക്ക് മുമ്പുള്ള ഫിക്സേറ്റീവായും ഉപയോഗിക്കുന്നു.
കോശങ്ങളെ അവയുടെ പ്രോട്ടീനുകൾ ക്രോസ്‍ലിങ്ക് ചെയ്യുന്നതിലൂടെ ഇത് വേഗത്തിൽ നശിപ്പിക്കുന്നു.
ആണി ചികിത്സ
ഒരു മരുന്നായി ഇത് ആണിരോഗം ചികിത്സിക്കാൻ ഉപയോഗിക്കുന്നു.
ഈ ആവശ്യത്തിനായി, 10% w/w ലായനി ഉപയോഗിക്കുന്നു.
ഇത് ചർമ്മത്തെ വരണ്ടതാക്കുകയും, അരിമ്പാറ ശാരീരികമായി നീക്കംചെയ്യാൻ സഹായിക്കുകയും ചെയ്യുന്നു.
ഉൽപാദനവും പ്രതികരണങ്ങളും ഡൈൽസ്-ആൽഡർ പ്രതികരണം വഴി ഗ്ലൂട്ടറാൽഡിഹൈഡിന്റെ നിർമ്മാണം
സൈക്ലോപെന്റീന്റെ ഓക്സീകരണം വഴിയാണ് ഗ്ലൂട്ടറാൽഡിഹൈഡ് വ്യാവസായികമായി ഉത്പാദിപ്പിക്കുന്നത്.
അവലംബം ദേശീയ മലിനീകരണ ഇൻവെന്ററി - ഗ്ലൂട്ടറാൽഡിഹൈഡ് ഫാക്റ്റ് ഷീറ്റ് നാഷണൽ ഇൻസ്റ്റിറ്റ്യൂട്ട് ഫോർ ഒക്കുപ്പേഷണൽ സേഫ്റ്റി ആൻഡ് ഹെൽത്ത് - ഗ്ലൂട്ടറാൽഡിഹൈഡ് NIST വെബ്‌ബുക്ക്
തൊണ്ണൂർക്കര ഇംഗ്ലീഷ് വിലാസം https://ml.wikipedia.org/wiki/Thonnurkara
കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് തൊണൂർക്കര.
ചേലക്കര പഞ്ചായത്തിൽ ആണ് ഈ ഗ്രാമം ഉൾപ്പെടുന്നത്.
2001 ലെ സെൻസസ് പ്രകാരം തൊണ്ണൂർക്കരയിലെ ആകെയുള്ള ജനസംഖ്യ 6287 ആണ്.
അതിൽ 2984 പുരുഷന്മാരും 3303 സ്ത്രീകളും ആണ്.
വിദ്യാലയങ്ങൾ യു പി എസ് തൊണ്ണൂർക്കര ചേലക്കര സെൻട്രൽ സ്കൂൾ അവലംബം 1 2 {{ cite web }} : | last= has numeric name ( help ) CS1 maint: multiple names: authors list ( link )
തൊമസ് എലോയ് മാർത്തിനെസ് Tomás Eloy Martínez
അർജന്റീനിയൻ എഴുത്തുകാരനും പത്രപ്രവർത്തകനുമായിരുന്നു തൊമസ് എലോയ് മാർത്തിനെസ് ( ജ:ജൂലൈ 16, 1934 – ജനു: 31, 2010)പത്രപ്രവർത്തകനായി ജീവിതം ആരംഭിച്ച മാർത്തിനസ്  അർജന്റീനയിലെ പട്ടാള ഭരണകാലത്ത് വെനെസ്വേലയിൽ അഭയം തേടുകയുണ്ടായി.
അവിടെ വച്ചാണ് ആദ്യനോവലുകൾ മാർത്തിനസ് രചിയ്ക്കുന്നത്.
.1969 ൽ മുൻ അർജന്റീനിയൻ പ്രസിഡന്റായ യുവാൻ ഡൊമിംഗോ പെറോണുമായുള്ള മാർത്തിനെസ്  നടത്തിയ അഭിമുഖം ലാ നോവെല ദെ പെറോൺ (1985), സാന്റാ എവിറ്റ (1995)എന്നീ പ്രശസ്തമായ രണ്ട് നോവലുകൾക്ക്
കാരണമായി.
മസ്തിഷ്ക്കാർബ്ബുദത്തെത്തുടർന്ന്  ജനു: 31, 2010 ൽ മാർത്തിനസ് അന്തരിച്ചു.
അവലംബം പുറംകണ്ണികൾ Official website of the Tomas Eloy Martinez Foundation, in Spanish Obituary The Independent UK Obituary New York Times special edition literary supplement LA NACION, in Spanish Archived 2010-02-12 at the Wayback Machine .
തൊമസ് പെയ്ൻ ഇംഗ്ലീഷ് വിലാസം https://ml.wikipedia.org/wiki/Thomas_Paine
ഒരു ഇംഗ്ലീഷ് അമേരിക്കൻ രാഷ്ട്രീയപ്രവർത്തകനും വിപ്ലവകാരിരും എഴുത്തുകാരനുമായിരുന്നു തൊമസ് പെയ്ൻ .
അമേരിക്കൻ ഐക്യനാടുകളുടെ സ്ഥാപക പിതാക്കളിൽ ഒരാളായി കരുതപ്പെടുന്നു.
അമേരിക്കൻ വിപ്ലവത്തിന് തുടക്കം കുറിച്ച രണ്ട് ലഖുലേഖകൾ ( Common Sense (1776)ഉം The American Crisiസ് (1776–83)) എഴുതിയത് അദ്ദേഹമാണ്.
അതില്ലൂടെ കോളനികളെ ബ്രിട്ടനിൽ നിന്നും സ്വതന്ത്രമാക്കാൻ പെയിൻ അമേരിക്കൻ ദേശാഭിമാനികളെ ഉദ്ബോധിപ്പിച്ചു.
' കോമൺ സെൻസ് എഴുതിയ തൂലികയില്ലായിരുന്നെങ്കിൽ ജോർജ് വാഷിംഗ്ടണിന്റെ വാൾ വ്യർത്ഥമായിപ്പോയേനേ ' എന്ന് ജോൺ ആഡംസ് ഒരിക്കൽ നിരീക്ഷിക്കുകയുണ്ടായി.
തൊപ്പിമദ്ദളം ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ശുദ്ധമദ്ദളത്തിന്റെ അൽപം ചെറിയ ഒരു രൂപമാണ് തൊപ്പിമദ്ദളം .
ഇതിന് ചോറിട്ട തലയില്ല .
കൊട്ടിപ്പാടി സേവക്കും , പൂജകൊട്ടിനും(ഇടക്കുമാത്രം) തൊപ്പിമദ്ദളം ഉപയോഗിക്കുന്നു.
കൃഷ്ണനാട്ടത്തിന് അടുത്തകാലം വരെ തൊപ്പിമദ്ദളമാണ് ഉപയോഗിച്ചിരുന്നത്.
തുള്ളലിനും അടുത്തകാലം വരെ തൊപ്പിമദ്ദളമായിരുന്നു പക്കവാദ്യം.
തൊപ്പിക്കളി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ബുദ്ധിവികാസത്തിനുതകുന്ന നാടൻ വിനോദങ്ങളാണ് കല്ലുകളികൾ. 'തൊപ്പികളി', 'നിരകളി', 'പടകളി', 'നായയും പുലിയും കളി', 'കാടികളി' തുടങ്ങിയവയാണ് ഇന്ന് കേരളത്തിൽ പ്രചാരത്തിലുള്ള പ്രധാന കല്ലുകളികൾ.
സാധാരണയായി കുട്ടികൾ കളിക്കുന്ന ഒരു തരം നാടൻ കളിയാണ് തൊപ്പിക്കളി .
ഇത് കൊട്ടുകളി അഥവാ നിരകളി എന്നും അറിയപ്പെടുന്നു.
കല്ലോ മഞ്ചാടിക്കുരുവോ മരക്കട്ടകളോ ഉപയോഗിച്ച് രണ്ടു കുട്ടികളാണ് സാധാരണ ഇതു കളിക്കുന്നത്.
ഒരു സമചതുരക്കളം വരച്ചിട്ടാണ് കളിക്കുന്നത്.
ഓരോരുത്തരും മൂന്ന് കരുക്കൾ വീതമെടുക്കുന്നു.
എന്നിട്ട് അവ മാറ്റിമാറ്റി നീക്കിയാണ് കളി നടത്തുന്നത്.
കരുക്കൾ നേർരേഖയിൽ വരുത്തുന്നയാളാണ് കളി ജയിക്കുന്നത്.
തോൽക്കുന്നതിനെ തൊപ്പിവയ്ക്കുക അല്ലെങ്കിൽ തൊപ്പിയിടീക്കുക എന്നു പറയുന്നു.
അതിനാലായിരിക്കാം മലബാറിൽ ഇതു തൊപ്പിക്കളി എന്നറിയപ്പെടുന്നത്.
മധ്യകേരളത്തിലാണ് നിരകളി എന്നറിയപ്പെടുന്നത്.
ദക്ഷിണകേരളത്തിൽ കൊട്ടുകളി എന്നും അറിയപ്പെടുന്നു.
അവലംബം ↑ http://mal.sarva.gov.in/index.php?title=%E0%B4%A8%E0%B4%BE%E0%B4%9F%E0%B4%A8%E0%B5%8D%E2%80%8D_%E0%B4%95%E0%B4%B3%E0%B4%BF%E0%B4%95%E0%B4%B3%E0%B5%81%E0%B4%82_%E0%B4%B5%E0%B4%BF%E0%B4%A8%E0%B5%8B%E0%B4%A6%E0%B4%99%E0%B5%8D%E0%B4%99%E0%B4%B3%E0%B5%81%E0%B4%82%5Bപ്രവർത്തിക്കാത്ത+കണ്ണി%5D
തൊപ്പിക്കുട ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഒരു കാലത്ത് ഇന്നത്തെപ്പോലെ ശീലക്കുട അപൂർവ്വമായി മാത്രം നിലവിലുള്ള കാലത്തും അതിനു മുന്നേയും,ആളുകൾ മഴ വെയിൽ ഇവയിൽ നിന്നും രക്ഷപ്പെടുന്നതിനു വേണ്ടി ഒരു തരം പനമ്പട്ട ഉപയോഗിച്ച് ഉണ്ടാക്കിയിരുന്ന കുടയാണ് തൊപ്പിക്കുട എന്നറിയപ്പെട്ടിരുന്നത്.
ഇതുണ്ടാക്കാൻ ഉപയോഗിച്ചിരുന്ന പനമ്പട്ട എടുത്തിരുന്ന പനക്ക് തന്നെ പേര് കുടപ്പന എന്നായിരുന്നു.
കുടപ്പനയുടെ പട്ട വെട്ടിയിട്ട് വെയിലത്തിട്ടു ഉണക്കും.
ഒന്ന് വാടിക്കഴിഞ്ഞാൽ പാകത്തിന് വട്ടത്തിൽ വെട്ടി അതിനു മുളയുടെ അലകും വെച്ച് നടുക്ക് ഒരു കുഴലൻതൊപ്പിയും തുന്നിപ്പിടിപ്പിക്കും.
ഇതെല്ലാം തുന്നിപ്പിടിപ്പിക്കുന്നത് മുളനാരുകൊണ്ടാണ്.
ഇത് സൌകര്യത്തിനനുസരിച്ചു ഉണ്ടാക്കാൻ നേരത്തെത്തന്നെ പറഞ്ഞു എൽപ്പിക്കാറാണ് പതിവ്.
മുളകൊണ്ടും ഓലകൊണ്ടും കുട്ട വട്ടി പരമ്പ് മുറം തുടങ്ങിയ അത്യാവശ്യ സാധനങ്ങൾ മുൻകൂട്ടി എൽപ്പിച്ചതനുസരിച്ചും അല്ലാതെയും ഉണ്ടാക്കി ജീവിച്ചു വന്നിരുന്ന പറയ വിഭാഗത്തിൽപ്പെട്ടവരാണ് തൊപ്പിക്കുടയും ഉണ്ടാക്കിയിരുന്നത്.
ഇത് കൂടാതെ കുണ്ടൻകുടയും കാൽക്കുടയും (തൊപ്പിക്കു പകരം മുളയുടെ കാലാണ് കാൽക്കുടക്ക് വെച്ചിരുന്നത്.) ഇതുകൊണ്ട് ഉണ്ടാക്കിയിരുന്നു.
കുണ്ടൻകുട ഞാറുനടൽ തുടങ്ങിയ സമയങ്ങളിൽ സ്ത്രീകളാണ് അധികവും ഉപയോഗിച്ചിരുന്നത്.
കൂർമ്പൻ തൊപ്പിയുടെ ഒരു വലിയ രൂപം ആണ് കുണ്ടൻകുടക്ക്.
പിന്നീട് ശീലക്കുടയും, പിന്നീട് ക്രമാതീതമായി പ്ലാസ്റ്റിക്കും വന്നതോടെ ഈ ഓലക്കുടകൾ ഇല്ലാതായി.